**Talgupolka**Eesti tants noorematele segarühmadele

Tantsu on loonud A.A.Tooming ja seadnud A.Kurrikoff-Herman.

Muusika: rahvamuusika

 **Tantsu kirjeldus** Taktimõõt 2/4

**Osavõtjad:** Vaba arv segapaare

**Lähetasend:** Tantsijad asuvad lava külgedel kahes viirus, poisid vasakul, tüdrukul paremal esipoolega publiku suunas.

**I tuur (taktid 1-8 kaks korda)**

**Taktid 1- 3** Tüdrukud, alustades parema, poisid vasaku jalaga ,tantsitakse kolm hüplevat polkat poolpöördega. Viimane polka lõpetatakse esipoolega publikusse. Polkad lõpevad neljas viirus, tüdrukute viirud poiste ees.

**Takt 4** ummisseisus tehakse kaks pühkeplaksu

**Taktid 5-8** Kahe polkaga liigutakse otse ja kahe polkaga tehakse paigal kaks täispööret päripäeva

**Taktid 9-12** Lüüakse plaks ja võetakse paarilisega parem käevang ning kaheksa hüpaksammuga pööreldakse poolteist päripäeva

**Taktid 13-16** korratakse eelmise nelja takti tegevust vasakus käevangus.

**I I tuur (taktid 1-8 kaks korda)**

**Taktid 1-8** Sulgvõttes liigutakse kaheksa polkasammuga päripäeva pööreldes ringjoonel vastupäeva liikudes. Lõpetatakse kahes viirus lava esi- ja tagaküljel

**Taktid 9-12** nelja polkaga pöörledes vahetavad viirud paremalt möödudes kohad

**Taktid 13-16** Käed kätes tõstetud poolpüstvõttesse paariliste vahele liigutakse kaheksa hüpaksammuga paigal kaks ringi päripäeva. Liikumine lõpetatakse rinnati, poiss esipoolega, tüdruk seljaga publiku poole, käed puusal

**I I I tuur (taktid 1-8 kaks korda)**

**Taktidel 1-8 paari kaupa on liikumine ruudus .**

**Taktid 1-2** Liigutakse kaks galopisammu ja samm ummishüpe kokkku paremale. Seejuures ummishüppega pöördutakse veerand ringi vastupäeva

**Taktid 3-4** Kolme hüpaksammuga pööreldes päripäeva liigutakse paremale, ummishüppega pöördutakse veerand ringi vastupäeva

**Taktid 5-8** Korratakse taktide 1-4 tegevust (kogu liikumine mööda ruudu servi). Viimase hüpakuga pöördutakse kõrvuti esipoolega lava parema külje suunas, tüdrukud publiku pool

**Taktid 9-10** Paarilised kõrvuti ,sisekäed pihkseongus, liiguvad viirud kahe galopi ja samm ummishüpe kokku lava keskjoone poole

**Taktid 11-12** tehakse kallutusaste liikumissuunda ja tagasi.

**Taktid 13-16** Korratakse eelmise nelja takti tegevust vastas suunas. Tehakse vaid üks kallutusaste , teise ajal teeb tüdruk ühendatud käte all täispöörde vastupäeva.

**I V tuur (taktid 1-8 kaks korda)**

**Taktid 1-8** Sulgvõttes pöörlevad tantsijad kaheksa polkaga päripäeva , liikudes mööda ringjoont vastupäeva. Liikumine lõpetatakse kodarjoonel rinnati.

**Taktid 9-10** Nelja hüpaksammuga paarilised taganevad üksteisest. Tüdruk justnagu tõukab poisi endast eemale.

**Taktid 11-12** Paigal tehakse neli ummishüpet ( justkui hüpates üle takistuse ühele ja teisele poole. Esimene hüpe sooritatakse paremale. Käed on asetatud puusale.

**Taktid 13-14** Kahe polkasammuga liigutakse teineteise poole

**Taktid 15-16** 15 taktil laskutakse "hoo võtmiseks" põlvist alla poolkükki , 16 taktil hüppega õhku tehakse täispööre päripäeva. Jalad on pöörde ajal hoitud koos.

**V tuur (taktid 1-8 kaks korda)**

Taktid 1-8 Korratakse III tuuri taktide 1-8 tegevust. Liikumine on paarilise suhtes "ruudus", ent paarid asetsevad ringjoonel
Taktid 9-16 Korratakse III tuuri taktide 9-16 tegevust, kuid galoppidega liigutakse ringi keskme poole. Esimene kallutusaste on ringi keskme poole ja poisid hõikavad "Hoi!", teine kallutusaste on rongist välja. 16. takti lõpuks on ring avardunud, paarilised kodarjoonel rinnati, esipoolega lava esikülje suunas.

**VI tuur (taktid 1-8 kaks korda)**

**Taktid 1-2** Kolme jooksusammuga liiguvad tüdrukud lava parema ja poisid lava vasaku külje suunas. Tüdruk möödub poisist ees poolt. Poisid alustavad jooksu parema, tüdrukud vasaku jalaga. Teise takti teisel osal teevad tantsijad tugijalal veerandpöörde ja tõstavad vaba jala ( tüdruku parem, poisi vasak) põlvest sirutatult ette-küljele ning löövad ees-üleval plaku.

**Taktid 3-4** Päkksammudega kaks täisringi pööreldes, poiss vastupäeva, tüdruk päripäeva liigutakse vasakult möödudes oma kohale tagasi. Liikumine lõpetatakse paarilisega kõrvuti, tüdruk poisi paremal käel, esipoolega lava esikülje suunas.

**Taktid 5-6** Sisekäevõttes tantsitakse kaks hopsani sammu. Esimese sammuga pöörduvad paarilised seljati, teise sammuga rinnati. Ühendatud köed viiakse küünarliigesest sirutatuna ette ja taha.

**Taktid 7-8** Poiss teeb parema jalaga kaks rõhksammu, tüdruk sooritab ühendatud sisekäte all kahe polkaga kaks täispööret päripäeva. Vaba käsi on puusal.

**Taktid 9-16** Sulgvõttes polkaga päripäeva pööreldes liigutaks mööda ringjoont vastupäeva.

**VII tuur (taktid 1-8 kaks korda)**

**Taktid 1-14** Jätkatakse sulgvõttes polka tantsimist

**Taktid 15-16** Sulgvõttes viristades tehakse täispööre ja kummardus paarilisele